Бо нам яшчэ тут жыць. У супольным сегменце культуры барацьбы і супрацьстаяння. У цеснай прасторы, насычанай выбухова-траўматычным водарам чакання перамог. Побач з іншымі прасторамі ды генерацыямі, што жывуць іншай – ужо не “нашай” – беларускасцю. На мапе жыцця якіх варшаўскага ТБ для Беларусі проста няма. А калі ёсць – то хутчэй як рэліктавы артэфакт. Не таму, што яны ворагі Радзімы і агенты Пуціна. Проста ў іх іншыя мапы. І яны нам нічога не вінныя.